
Scena este aproape goală. În mijloc, doar un ecran, în dreapta, un scaun pe care stă sprijinită o mătură. 
Un bătrân face curăţenie. Lumina scade treptat, se aprinde încet, contre-jour, din spatele ecranului. Se 
aude aria Lascia ch'io pianga. Se disting forme: o femeie naşte, e ajutată de altele două. Naşterea e 
grea, copilul nu poate ieşi. îndemnuri. Sfaturi. Disperare. Într-un moment culminant, totul se opreşte 
brusc (şi muzica, şi naşterea). Stop-cadru. 

O voce de făt: 


FĂTUL 
Nu ies. Nu ies. 
O FEMEIE 
Hai, puiule, hai! Trebuie să ieşi. 
FĂTUL 


Nu ies. La ce să ies? Nu-mi place acolo, la voi. 


ALTĂ FEMEIE 


Hai, ieşi că o să-ți dăm daruri, bunatati. 





FĂTUL 


(Prompt, curios.) 
Ce? 

Bomboane. 


Nu vreau bomboane. 


Atunci... jucării. 


Nu vreau jucării. 


Dar ce vrei, puiule? Bani? 


Aaa... nu, nu, nu bani. 


Dar ceee? 


O FEMEIE 


FĂTUL 


(Smiorcăindu-se.) 


O ALTA 


FĂTUL 


O FEMEIE 


FĂTUL 
(Ezitând.) 


TOATE TREI 


Editura LiterNet, 2010 

















Teodor Corban — Tinerete fără bătrâneţe şi viată fără de moarte Editura LiterNet, 2010 


FĂTUL 
(Chibzuind.) 
Ceva... ceva aşa... mai deosebit. 
TOATE TREI 
Ceee? 
FĂTUL 
(Suspans.) 
Nu ştiu. 
O FEMEIE 
(Inteligentă.) 
Hai, ieşi, că ti-om da „tinereţe fără bătrâneţe şi viață fără de moarte”!? Hm... ce 
zici? 
FĂTUL 
Mda, ok. 


Reincepe muzica şi se reiau chinurile de unde s-au oprit. Se vede cum iese fătul. 
Orăcăieli. Aplauze. Reactie de stadion la gol. Se aude o muzică foarte calmă. Copilul 
creşte, se joacă... 

etc. 

O FEMEIE 
Ce frumos e! 
ALTĂ FEMEIE 
Păi, doar e Făt-Frumos. 
ALTA 
Şi ce paloş gros... 
Râd toate trei cu subinteles. 
O FEMEIE 
Şi e deştept. 
El le chinuie precum d-nul Goe pe mămiţica. 
O FEMEIE 





Stai cuminte, Făt-Frumos! 


ALTĂ FEMEIE 


Nu-i voie să faci asta! 

O ALTA 


Vezi că te murdaresti. 


O FEMEIE 


Nu te mai juca cu păsărica! 


ALTĂ FEMEIE 


Tu, dar vezi ce mare i-a crescut? 


O ALTA 


Creşte într-o zi cât alții într-un an!? 


O FEMEIE 


(Glumeţ-malițioasă.) 
Aoleu, şi la 70 de zile să nu-i moară păsărica... 


Râsete. 


Muzică, tensiune. Cele trei dispar. Se vede o formă mică, ghemuită care, prin mişcări spasmodice, 
devine formă umană, se ridică în poziţie bipedă. 

FĂT-FRUMOS 


Am crescut. A venit vremea să-mi dați ce mi-ati fagaduit la naştere. 


O FEMEIE 


Dar bine, fiule, de unde pot eu să-ți dau un astfel de lucru nemaiauzit? 


ALTĂ FEMEIE 

Am spus numai aşa, ca să te împac. 
O ALTA 

Tu chiar ai luat-o în serios? 

FĂT-FRUMOS 
Atunci ramaneti cu bine. 

TOATE TREI 
,Ramaneti cu bine”? 

FĂT-FRUMOS 


Nu-mi rămâne decât sa cutreier lumea până voi găsi „tinereţe fără bătrâneţe şi viață 
fără de moarte”. 

Între timp, lumina contre-jour se stinge. Cele trei femei sunt în faţa ecranului şi încep un bocet pentru 
Făt-Frumos care isi părăseşte casa. 





FĂT-FRUMOS 


(Foarte macho.) 
Un cal. Dati-mi un cal! 


O FEMEIE 


Un cal? 


ALTĂ FEMEIE 


Un cheval? 

O ALTA 
A hourse? 
FĂT-FRUMOS 
Un cal. Of course. 
TOATE TREI 


Un cal? lată-l! 


Arată spre mătura sprijinită în dreapta. Mătura se va anima în ritmul muzicii. Se va executa dansul 
apropierii şi tatonării Om - Cal, pe efecte de tropăieli de copite, fornăituri şi nechezări. Momentul 
culminant este încălecarea măturii de către Făt-Frumos şi îmblânzirea ei ca şi cum ar fi un aprig 
mustang. 


CALUL 


Ce poruncesti, stapane? 


FAT-FRUMOS 


Du-ma in Tara lui Tinerete fara batranete... 


CALUL 


(Speriat.) 
Şi viaţă fără de moarte? 











10 








Teodor Corban — Tinerete fără bătrâneţe şi viată fără de moarte Editura LiterNet, 2010 


FĂT-FRUMOS 


Da, murgule, da, tocmai acolo. 


CALUL 


E greu, stăpâne! Îţi trebuie un turbo-cal... 


FĂT-FRUMOS 
Şi tu... ce eşti? 
CALUL 
Hmmm... trebuie să zburăm prin tăriile cerului, aşa că trebuie să-mi dai trei lucruri 
tari. 
FĂT-FRUMOS 
Spune! 
CALUL 
Fân. 
FĂT-FRUMOS 
Logic. 

CALUL 
Eco-logic. 
FĂT-FRUMOS 
(Se conformează.) 
Apoi...? 
CALUL 
O găleată de tărie. 
FĂT-FRUMOS 
Alcool? 
CALUL 
Kerosen. 
FĂT-FRUMOS 
Na, ia de aici. Şi mai ce? 
CALUL 


O muzică bună. 

FĂT-FRUMOS 


S-a făcut! 
Pocneste din degete, începe o muzică populară: Dii, dii, murgule, dii! 
CALUL 
Hei, hei, ce faci? Eu vorbesc serios. Vreau o muzică tare. 


Începe heavy metal, Făt-Frumos dansează cu calul. După „concertul live” se aude Calul, în postura de 
căpitan de avion. 

CALUL 


Bună ziua! Sunt Calul, aaa pardon, Căpitanul, şi veţi zbura în compania noastră până 
la destinaţia Tara Tineretii fără bătrâneţe şi a vieţii fără de moarte. Vom călători 
deasupra Țării Gheonoaiei şi a Țării Scorpiei. Temperatura la sol e de 21 grade, iar 
vântul bate moderat dinspre nord-est. Sper sa va simtiti bine la bord, în compania 
noastră, şi vă urez zbor plăcut. 


Se reia textul în engleză. În tot acest timp, cele Trei Femei vor executa gestica stewardeselor. Calul 
„decolează”. La un moment dat, apar golurile de aer. Panică. În spatele ecranului, apare Gheonoaia. 
Pulsare de lumini. Aterizare forţată. Când se reaprinde lumina, Făt-Frumos e întins pe burtă, cu mătura 
sub el. 


CALUL 


Asta se cheamă aterizare de urgenţă. 


FĂT-FRUMOS 


Văd, pe burtă. 

Se ridică şi se şterge de praf. 


CALUL 


Nu parasiti aeronava. 


FĂT-FRUMOS 


(Înşfacă imediat mătura şi o bagă între picioare.) 
Dar ce dracu' s-a întâmplat? 


CALUL 


Nu ştiu. Cred că am fost doborati, altfel nu-mi explic. 


FĂT-FRUMOS 


Păi, ce fel de cal fermecat eşti tu, dacă te-a doborât o pală de vânt? 


CALUL 


Nu, nu e vântul. 


GHEONOAIA 


Să-ţi trăiască calul, Făt-Frumos, ca năzdrăvan mai este! 


Editura LiterNet, 2010 

CALUL 
Ti-am spus? 
FĂT-FRUMOS 
Ce-ai spus? 
Se fereşte. 
GHEONOAIA 


Stai, Făt-Frumos, că nu-ţi fac nimic. Îţi admiram doar calul (mângâind mòtura), că, de 
nu era el, fript te mâncam, puişorule. De mult, nici un muritor nu a cutezat să-mi 
calce hotarele şi mare poftă aveam să mai văd un suflet de om... Ultimii muritori erau 
vai de capul lor, i-am mâncat fripti, şi aveau nişte cai... vai de steaua lor, nişte 
martoage! Dar tu (pretuindu-l pe Făt-Frumos primprejur) eşti bucalat, ai sânge în tine, 
nu eşti zeamă lungă şi nesărată... 


FĂT-FRUMOS 


Dar... dumneavoastră cine sunteţi, doamnă? 


GHEONOAIA 


Doamnă!? Ce protocolar eşti, puiule!? Eu sunt „doamna” Gheonoaie, dar poţi să-mi 
zici Gheo! 











16 








Teodor Corban — Tinerete fără bătrâneţe şi viată fără de moarte Editura LiterNet, 2010 


FĂT-FRUMOS 


Doamna Gheo, eu sunt Făt-Frumos şi... 


GHEO 


Văd, frumosule... 


FĂT-FRUMOS 


Şi, nu vreau sa vă deranjez, eu treceam doar pe aici, spre Tara Tineretii... Eram cu 
calul meu şi... 


GHEO 


Da, da, puiule, cu calul, da. Păi, de aia te-am şi aterizat forţat la mine, pentru că eşti 
Făt, pentru că eşti Frumos şi pentru că ai CAL!!! 


FĂT-FRUMOS 


Scuzaţi-mă, ce pot face pentru dumneavoastră? 


GHEO 


(Cu subinteles.) 
Hm, multe, foarte multe. 

FĂT-FRUMOS 


Dacă vă pot ajuta cu ceva, ştiţi... eu... am un program, trebuia să fiu deja în Țara... 


GHEO 


Măi, grăbitule, dar poate rămâi aici. De tot. Nu te las eu aşa... Dacă nu-mi corespunzi 
solicitărilor, fript te mănânc. (Lasciv.) Şi mie nu mi-e foame! 


FĂT-FRUMOS 
Ce solicitări? Vă ajut, dar cu ce? 
GHEO 
Un dans! Tango! 
Dans Gheonoaia-Făt-Frumos. 
GHEO 


Uf, of, au, aoleu, m-ai rupt, năzdrăvanule. 


CALUL 


Da' bine, dacă nu eram eu... 

FĂT-FRUMOS 


Doamna Gheo, pardon, Gheo, eşti o ciudată, dar eşti... deosebită... m-ai lăsat paf! 


CALUL 


Dar pe mine?! 


GHEO 


Uite, îi dăm calului o galetă de tărie, fân şi... un pupic. 


FĂT-FRUMOS 


Rămâi cu bine! 


GHEO 


Zbooor lin, drum bun, să mai treci pe la Gheooo... 


CALUL 


Attention, décollage! Temperatura este ridicată, vântul bate din toate părţile, vă 
dorim zbor lin şi plăcut! 


FĂT-FRUMOS 


Căpitane, mai încet, că vreau să dorm puţin. 

CALUL 


Scuze, dar şi eu sunt puţin surmenat. A dracu' Gheonoaie, nu ne-a lăsat o clipă în 
pace... Trec pe pilot automat. 


Zbor (muzica). Începe iar vrie, motoare turate, panică, avion care cade în gol. 


CALUL 
Flapsurile! Flapsurile! 
FĂT-FRUMOS 
Ce-ai, mă? Ce se întâmplă? 
CALUL 


E de rău, stăpâne. Ne prăbuşim. 


FĂT-FRUMOS 
(Tipò.) 
Fă ceva, eşti nebun? 


CALUL 


Nu, Doamne iartă-mă, nu pot face nimic. Suntem prinşi în zona Scorpiei. 

FĂT-FRUMOS 


Calule, Calule, nu mă lăsa. Dii, murgule, dii, murgutule, nu mă lăsa... 





CALUL 


Tatăl nostru care eşti în ceruri, facă-se voia Ta, vie Împărăţia Ta... 


FĂT-FRUMOS 


Ce faci, mă, te rogi? 


CALUL 
Mă rog... 


Brusc e linişte. Ei se opresc în aer şi planează uşor, foarte uşor, ca o pană pe pământ. Linişte... Cei doi 
cercetează speriați locul. 

CALUL 


Unde suntem? 


FĂT-FRUMOS 


Pe mine mă întrebi? De unde să ştiu eu? Tu poate ai mai fost pe-aici. Eu, nu. 


CALUL 


Eram tânăr... Era altfel... 


FĂT-FRUMOS 


E foarte ciudat locul ăsta. Nu e nimeni. E pustiu. 


CALUL 
Nu fi sigur. 
Se aud paşi lenți, usori, de step. 
FĂT-FRUMOS 
Ce faci, îți clantane dinţii? 
CALUL 


De ce? 

FĂT-FRUMOS 
De frică. 
CALUL 
Nu. Credeam că tu... 
FĂT-FRUMOS 


la stai! Parcă era... Nu. la stai. Nu se mai aude nimic. Ce-s astea? (Culege de pe jos, 
ceva imaginar.) Flori? 


CALUL 


Flori, pe dracu'. Dacă erau flori, le păşteam. Sunt fantezii de-ale Scorpiei. 


FĂT-FRUMOS 


Ce Scorpie? 


CALUL 


Un fel de Gheonoaie, dar mai dată dracului. 


FĂT-FRUMOS 


Şi asta... ce face? 

CALUL 


Mănâncă muritori. Dar nu fripti. Întâi îi împunge, apoi îi fierbe, apoi îi beleşte, după 
care îi dă cu sare, le mănâncă nasul, le scoate doar un ochi, ca să poată vedea cu 
celălalt ce li se-ntâmplă, îi aşează apoi pe un taburet şi-i... cicăleşte. Zi de vară până-n 
seară, măi, măăăi...! 


FĂT-FRUMOS 
O, nu! My God. E prea mult. 
CALUL 
Sau ar mai fi o alternativă. 
FĂT-FRUMOS 
Spune! 
CALUL 
(Ezitând, grav.) 
Dans! 
FĂT-FRUMOS 
Ce dans? 
Apare Scorpia. 

SCORPIA 
Menuet. 
FĂT-FRUMOS 
Dar ăsta nu-i prea lent? 
SCORPIA 


Ba da, dar de aia e frumos (Sadică.), pentru că durează! 


Încep dansul - MENUET. Cei doi dialoghează în timp ce dansează. 





SCORPIA 
De unde vii, străine? 
FĂT-FRUMOS 
Din est... 
SCORPIA 


Asta văd. Te întrebam: „De unde vii în lumea asta moarta?”. 


FĂT-FRUMOS 


Vă place menuetul? 

SCORPIA 


Nu. Dar mişcările Calului, pe ritmuri de menuet, mi se par o apoteoză. O victorie a 
sangvinului asupra cerebralului perimat şi bătrânicios. 


FĂT-FRUMOS 


Dansati des? 


SCORPIA 


Ce, nu ma misc bine? Mi se pare o întrebare desantata si necuviincioasa. Misca-te, nu 
mai vorbi. Tu, cu vorbitul... las-o mai moale. Misca-te. Da din cal, nu dormi! 


CALUL 
Ni-ha-ha. Ni-ha-ha. 
SCORPIA 
Asa, murgule! Brava! 
CALUL 
(Mai pierit.) 


Ni-ha-haaa... 

FĂT-FRUMOS 


Locuiti singură pe-aici, sau...? 


SCORPIA 


Sstt! Taci... nu simți ritmul? Lasă-te purtat de muzică. Ei, da, sunt 
singură, dar care-i treaba? Te deranjează? (Supărată.) Ce, ai vrea 
să dansezi în grup? Ai mai vrea şi pe alta? Tu ce crezi că menuetul 
e dans în grup? la nu mă enerva, că eşti prea frumos ca să te pun 
pe taburet...!? 


FĂT-FRUMOS 


Nu, nu, iertati-ma, n-am vrut să spun asta... încercam doar să fac 
conversație. 





SCORPIA 


Vorbitul e strict interzis în timpul dansului!!! Mişcă-te, doar mişcă-te! Ritm, 
ritm, ritm... o, ritm. O, ce menuet drăguţ, ca în tinereţe (Spre urlat.) Oh, oh, 
ah, ce menuet, Făt-Frumos, aşa, da! Oh, menuet! (Epuizată.) 





FĂT-FRUMOS 


(Îndrăznind.) 
Doamnă, vă e rău? 

SCORPIA 


(Liniştită, rece.) 
Hmmm, rău pe dracu'!!! Hai, ia-ti calul şi te du! 


FĂT-FRUMOS 


Unde, Doamnă? 


SCORPIA 


la-ti calul, n-auzi? Du-te, mi-a ajuns menuetul pe o mie de ani. Hai, ia de aici fân şi o 
găleată de tărie pentru Calul tău. Să-ţi trăiască! (Dispare.) 


CALUL 


(Obosit.) 
Stăpâne, de acum încolo, inversăm rolurile, nu mai pot aşa. 


FĂT-FRUMOS 


Ai căpătat glas? Băi, scorpie e asta! Scorpie, scorpie. 


CALUL 


Vorbesc serios. De-acu' încolo, tu eşti căpitanul! 

FĂT-FRUMOS 


Ce vorbeşti acolo? Ce căpitan? 
CALUL 


Stăpâne, mai avem puţin până în Tara lui Tinerețe fără bătrâneţe şi 
viaţă fără de moarte, dar eu nu mai pot. 


FĂT-FRUMOS 


Şi ce vrei să fac? 


CALUL 


la-mă tu în spate. Du-mă tu, că eu sunt terminat! 


FĂT-FRUMOS 


Ai înnebunit? Ce, eu ştiu să zbor? 


CALUL 





la şi mănâncă fânul, bea din găleată şi gata, te faci Făt-Frumos-turbo! 


FĂT-FRUMOS 


(Ezită, gustă, se strâmbă, dar execută.) 

Zbor. 


FĂT-FRUMOS 


Vremea e bună, avem vânt, avem vânturi, temperatură avem, rugăm căpitanul să-şi 
pună centura. Vă dorim vizionare plăcută! 


Zbor. Avion, decolaj, etc... 


FĂT-FRUMOS 


Trecurăm, cum trecurăm pe aici, Calule, dar văd jos un hop mare, o pădure deasă, 
plină de animale sălbatice, iar copacii sunt până la nori. Ce fac? 


CALUL 


la un pai din coada mea, aruncă-l jos şi vei vedea cum dispar toate astea, şi va fi bine. 


FĂT-FRUMOS 


(Se execută şi reacţionează.) 
Măi, măi, fârtate, dar ce frumos se vede acum! 
Totul e verde, calm, verdeață... Nu-i întristare, nici 
suspin... Băi, ce de flori, ce poienite şi-i numai 
primăvară! Phiii, aici ne oprim. Mamă, ce 
frumuseți! 


Apar cele trei într-una singură: Frumoasa cu trei capete. 

3 
Bine-ai venit, drumetule! 

2 
Tu chiar eşti Făt-Frumos! 

1 
Şi-i călare, nu pe jos! 

FĂT-FRUMOS 
Ziua bună. Ce tara-i asta? 
CALUL 

E tara.... 

1 
Tinerețe... 

2 
Fără... 

3 
Batranete... 

1 
Viata... 

2 
Fără 
3 
Moarte... 
FĂT-FRUMOS 


Îmi pare bine. Mi-a spus Calul câte ceva despre Țara asta, dar nu mă aşteptam să fie 
chiar aşa de frumoasă... frumoase... 


1 
La singular, eu sunt , tinerete”. 

2 
Si eu, , fara”... 

3 
Si eu, „bătrâneţe”... 

1 
Si, tot la singular, „viață”... 

2 
„Fără” 

3 
„Moarte”. 

1,2,3 
Dar împreună suntem Plural. 
FĂT-FRUMOS 
Şi cum să mă adresez? 
1,2,3 
Plural. 
1 


Dacă ai ceva să-mi spui doar mie, spune-mi „tinerețe” sau „viață”. 
2 

Mie spune-mi simplu „fără”... 
3 


lar eu sunt „bătrâneţe” sau, alintat, „moarte”... 


FĂT-FRUMOS 


Şi voi, adică tu trăieşti singură aici? 


1,2,3 


Mai avem o soră, dar... îți recomandăm sa nu vrei să o vezi! 

FĂT-FRUMOS 


De ce? Şi de ce nu e cu voi? 


1,2,3 


Aaaaaah! Asta-i răspunsul la „de ce”, iar cu noi nu e pentru că e o smiorcăită, plânge 
tot timpul şi strică cheful drumetilor. O cheamă „Valea Plângerii”. Dar noi suntem 
vesele şi bine dispuse tot timpul. 


FĂT-FRUMOS 


Vreau, vreau să stau aici cu voi. Mă primiţi? 


1,2,3 


Bineînţeles, Făt-Frumos. Poţi să rămâi aici o veşnicie, dar... cu două condiţii. 


FĂT-FRUMOS 
Spuneţi, sunt de acord. 
1 
Fără 
2 
Da, ce e? 

1 


Nu tu, dragă! Fără să o vezi pe Valea Plângerii. 


3 
Şi fără... 
2 
Da, ce e? 
3 
Nu tu, toanto. Şi fără sa ne vrei pe toate trei. Trebuie să-ţi alegi doar pe una dintre 
noi. 
2 
Ştii, noi nu suntem promoţie. 
1,3 
Adică, nu suntem trei într-una. 
2 


Noi suntem câte o părticică de plural şi îţi poţi alege doar un 
singur singular. 


1 


Eu aş fi cea mai nimerită pentru că eu sunt Viaţă şi Tinerețe. 

3 


Eu zic că eu sunt mai bună, că sunt mai profundă (adânc), eu sunt Batranete sau 
Moarte, deci eu împlinesc destinul oricărui muritor. 


2 
Eu zic „fără”. 
FĂT-FRUMOS 
Fără ce? 
2 


Fără, adică eu. Şi, în general, fără curvele astea două. 
1,3 


Curvă eşti tu, tâmpito. Noi suntem partea pozitivă, de noi ai nevoie. De tinereţe şi 
bătrâneţe, de viață şi moarte. Fără e nimic, e negatie şi atât. 


FĂT-FRUMOS 


Dragele mele, m-ati luat prea din scurt. Am venit de la mama dracului, am trecut prin 
atâtea, sunt obosit, nu sunt prea lucid ca să discern acum... 


Pauză încordată, pedală. 

CALUL 
Eu zic, mai bine fără... 
FĂT-FRUMOS 
Şi mie îmi place fără, dar... 
CALUL 


Taie-le capetele... De astea găsim şi la noi, în Țară. Fără... e mai odihnitor... 


FĂT-FRUMOS 


Fără, păzea!!! 


„Fără“ se apleacă şi Făt-Frumos le taie capetele celorlalte două. 


FĂT-FRUMOS 


Merci, Calule, ăsta da sfat bun. E mai bine Fără... Mamă, m-au rupt şi Gheonoaia, şi 
Scorpia... nu-mi mai trebuie dans. 


Dans? 


Extaziată, îl ia la dans. 

Dans Făt-Frumos şi Fără... După dans, Făt-Frumos e 
leşinat, terminat. 2 dispare. 


CALUL 


Stăpâne, unde eşti? 


FĂT-FRUMOS 
Aici... 


CALUL 


Mai bine alegeai viața sau moartea... 





FĂT-FRUMOS 


Nu, Fără are tot. Şi viaţă, şi moarte, şi tinereţe, şi bătrâneţe... 


CALUL 


Tu te-ai îndrăgostit? 


FĂT-FRUMOS 
Un pic... 

CALUL 


Fără e mai rea ca orice... cu Fara...o sa rămâi fără.... Fără înseamnă „Cu”! Mult „cu”! 


Apare o formă în spatele ecranului. 


VALEA PLÂNGERII 


Vinooo! Vinoooo, Făt-Frumos, ia-ti şi calul tău spumos... 


FĂT-FRUMOS 


Tu cine eşti? 


VALEA PLÂNGERII 


Vino la mine. Cu mine e mai bine decât cu Fără... 





CALUL 
Du-te singur. 
FĂT-FRUMOS 
Ce glas superb are...! 
CALUL 


Las-o dracu'. Mai poţi? 

FĂT-FRUMOS 


Nu ştiu, dar mă atrage... 


CALUL 


Stăpâne, nu e bine ce faci, eu nu mai vreau, mie mi-a ajuns! 


VALEA PLÂNGERII 
Vino, vinoo... 
Apare Făt-Frumos, ia mătura, îl vedem ca la început, bătrân, cu haine de îngrijitor, se duce la 


scaun, se aşează. Se aude muzica de la început: Lascia ch'io pianga. Moare. Pe genericul final, 
apar proiectate umbrele protagoniştilor. 





- Cortina - 

Citiţi şi alte cărţi din colecţia de teatru a Editurii LiterNet: 

George Banu - Livada de visini, teatrul nostru: jurnal de spectator 

Petre Barbu - Tatal nostru care esti in supermarket 

Igor Bauersima - norway.today (traducere de Victor Scoradet) 

Georg Büchner - Woyzeck (traducere de Mihaela Sîrbu) 

Lia Bugnar - Femeia din manuscris / Omul de zăpadă 

Ştefan Caraman - Morți şi vii / Santiago el campeon 

Gianina Cărbunariu - Stop the Tempo! 

Anton Pavlovici Cehov - Livada de vişini (traducere de Alexa Visarion) / Pescăruşul 
(traducere de Maria Dinescu şi Andrei Şerban) 

Brian Dykstra - Strangerhorse (traducere de Gabriela Monica Rusu şi Mircea Sorin Rusu) 
Árpád Göncz - Gratiile (traducere de Anamaria Pop) 

Thomas Jonigk - Făptaşii (traducere de Victor Scoradet) 

Cristian Juncu - Ciupercutze 

Franz Xaver Kroetz - 3 piese cu femei (traducere de Victor Scoradet) 
Dea Loher - Legăturile Klarei (traducere de Victor Scoradet) 

Rodica Mandache - Povestea Elisabetei Rizea 

Péter Nádas - Înmormântarea (traducere de Anamaria Pop) 

Alina Nelega - Amalia respiră adânc / Decalogul după Hess 

loan Peter, Mihai Ignat, Alina Nelega, Peca Ştefan - 4atru piese 

Tudor Popescu - 4 comedii 

Roland Schimmelpfennig - Noapte arabă (traducere de Victor Scoradet) 
Geza Sz6cs - Busurmanii din Cringul de Jos (traducere de Anamaria Pop) 
Lucian Dan Teodorovici - Audienta O 

Katalin Thuróczy - Cina zeilor (traducere de Anamaria Pop) 

Radu Țuculescu - Ce dracu se întîmplă cu trenul ăsta? 

Andreea Vălean - Eu când vreau să fluier, fluier 

Andras Visky - Julieta (traducere de Paul Drumaru) 

27. Matei Vişniec - Despre sexul femeii - câmp de luptă în războiul din Bosnia / Istoria 
comunismului povestită pentru bolnavii mintal / Paparazzi sau Cronica unui răsărit de soare 
avortat 

28. Antoaneta Zaharia - Jocul 


Lista completă a volumelor din colecţia de teatru se află la 
http://editura.liternet.ro/catalog/toate/0/10/Teatru.html. Lista completă a volumelor publicate 
de Editura LiterNet se află la http://editura.liternet.ro/catalog. 

Toate volumele pot fi descărcate gratuit de pe siteul LiterNet pentru uz personal. Reproducerea 
lor pe alte siteuri este interzisă. 

